armvectores/hy_wikipedia_2023 huggingface dataset:
Սուրբ Թեոդորոս եկեղեցի (Աթենք)

Աթենքի Սուրբ Թեոդորոս եկեղեցի (հուն․՝ Ναός των Αγίων Θεοδώρων), Հունաստանի մայրաքաղաք Աթենքի ամենահին եկեղեցիներից մեկը, որը կառուցված է բյուզանդական ճարտարապետական ոճով։
Եկեղեցին նվիրված է միաժամանակ երկու սրբերի՝ Թեոդորոս Ստրատիլատիսին և Թեոդորո Տիրոնին։


== Պատմություն ==
Եկեղեցին կառուցվել է 1065 թվականին՝ Նիկոլաս Կալոմալոսի կողմից՝ կիսաքանդ փոքրիկ եկեղեցու տեղում։ Այս մասին վկայում են տաճարի պատերին փակցված երկու մարմարե հուշատախտակները։
Կրոնական այս կառույցն իր տեսակով խաչագմբեթ տաճար է, որը կառուցված է վաղ բյուզանդական ճարտարապետական ոճով։ Ունի ութանիստ գմբեթ։
Բավականին նման է Աթենքի բյուզանդական համալիրի մյուս եկեղեցիներին։ 1821 թվականին սկսված և մինչև 1832 թվականը ընթացած Հունաստանի ազգային ազատագրական պայքարի և հեղափոխության ընթացքում եկեղեցին խիստ վնասվել է։
Այն վերանորոգվել է միայն 1840 թվականին՝ Հունաստանի անկախ թագավորության կառավարության կողմից։ Հայտնի է, որ եկեղեցու պատերին եղել են բյուզանդական որմնանկարներ, որոնք ներկայումս չեն պահպանվել։
19-րդ դարում եկեղեցու պատերը վերսին պատկերազարդվել են։


== Տես նաև ==
Սուրբ Աթանասիոսի տաճար


== Ծանոթագրություններ ==
Սանտյագո Կարիլիո

Սանտյագո Կարիլիո Սոլարես (իսպ.՝ Santiago Carrillo Solares, հունվարի 18, 1915(1915-01-18)[…], Խիխոն, Oviedo Province, Իսպանիա - սեպտեմբերի 18, 2012(2012-09-18)[…], Մադրիդ, Իսպանիա), իսպանական և միջազգային բանվորական շարժման գործիչ։


== Գործունեություն ==
1918 թվականից եղել է Երիտասարդության սոցիալիստական ֆեդերացիայի (ԵՍՖ) անդամ։ Աշխատել է «Սոցիալիստա» («El Socialista») թերթում։ 1934-1936 թվականներին ԵՍՖ-ի գլխավոր քարտուղարն էր։ 1934 թվականի հոկտեմբերի զինված ապստամբության ժամանակ մտել է հեղափոխական կոմիտեի մեջ։ Իսպանիայի սոցիալիստական երիտասարդության միացյալ միության (1936 թվականի ապրիլ) հիմնադիրներից է, ընտրվել է նրա գլխավոր քարտուղար։ 1936 թվականից Իսպանիայի կոմունիստական կուսակցության (ԻԿԿ) անդամ է։ 1936-1939 թվականներին մտել է Մադրիդի պաշտպանության խունտայի մեջ։ Իսպանական հանրապետության պարտությունից հետո տարագրվել է։ 1937 թվականի մարտից ԻԿԿ ԿԿ-ի անդամ էր, 1937-1945 թվականներին՝ ԻԿԿ ԿԿ-ի քաղբյուրոյի անդամության թեկնածու, 1945 թվականից՝ անդամ (1960 թվականից՝ ԳԿ-ի անդամ)։ 1940 թվականին եղել է Երիտասարդության կոմունիստական ինտերնացիոնալի քարտուղար, 1945 թվականից՝ ԻԿԿ ԿԿ-ի քարտուղարության անդամ։ 1960 թվականից Կարիլիոն ԻԿԿ գլխավոր քարտուղարն էր։


== Ծանոթագրություններ ==
Յամպոլ (քաղաք, Ուկրաինա)

Անվան այլ կիրառումների համար տե՛ս՝ ՅամպոլՅամպոլ (ուկրաիներեն՝ Ямпіль), քաղաք Ուկրաինայի Վիննիցայի մարզի Յամպոլի շրջանում, շրջկենտրոն։
Չճշտված տվյալներով Յամպոլ քաղաքում բնակվում էր 11 651 մարդ։ Բնակավայրը զբաղեցնում է 9,5 կմ² տարածք։ Բնակչության խտությունը կազմում էր 1227 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վերհանքահորային կառույցներ

Վերհանքահորային կառույցներ, հանքարանային դաշտի սահմաններում Երկրի մակերևույթին գտնվող կառույցներ, որոնք սպասարկում են հանքային աշխատանքները։ Վերհանքահորային կառույցները բաղկացած են երեք հիմնական բլոկմասերից և առանձին շենքերից ու կառույցներից։ Գլխավոր հանքափողի բլոկի մեշ մտնում են․ ա․ օգտակար հանածոն և դատարկ ապարն ընդունող զետեղարանները, բ․ օգտակար հանածոն բարձելու անբունկեր կետերը, գ․ ապարը բարձելու կայանը, կաթսայատունը, վերհան սարքավորումների շենքը։ Օժանդակ հանքափողի բլոկը բաղկացած է․ ա․ վերելքավանդակային հանքափողից և դրա հետ կապված տեխնոլոգիական համալիրի սենյակներից, որոնք նախատեսված են մարդկանց իջեցնելու և բարձրացնելու, ամրակապման և այլ նյութեր ու սարքավորումներ իջեցնելու, հանքահոր թարմ օդ մատուցելու համար (այս բոլորը երբեմն մտնում են գլխավոր հանքափողի բլոկի մեշ), բ․ վերանորոգման արհեստանոցների, նյութերի և ամրակապի պահեստների, կալորիֆերային և այլ սենյակներից։ Ադմինիստրատիվ-կենցաղային կոմբինատի բլոկի մեշ մըտնում են՝ բանվորական և ոչ-բանվորական հագուստների հանդերձարանների, բաղնիքների, լվացքատան, լամպարանի, հանքարանային վարչության, ԱՀԿ-ի, ուսումնական կոմբինատի և այլ սենյակներ։ Առանձին կառույցներ են՝ օդափոխիչ սարքավորման, վերհան մեքենաների, ամրակապի կուտակման, հանքային օդի կոնդիցիոնման շենքերը։
Գեորգե Գեորգիու-Դեժ

Գեորգե Գեորգիու-Դեժ (ռումիներեն՝ Gheorghe Gheorghiu-Dej) (նոյեմբերի 8, 1901(1901-11-08)[…], Բիլրադ, Տուտովա շրջան, Ռումինիայի թագավորություն - մարտի 19, 1965(1965-03-19)[…], Բուխարեստ, Ռումինիա), ռումինացի էլեկտրի և կոմունիստ քաղաքական գործիչ, Ռումինիայի կոմունիստական կուսակցության (ՌԿԿ) անդամ (1930)։
1930-ական թվականների կեսերից ակտիվորեն մասնակցել է կոմունիստական շարժումներին։ Զգալի ներդրում է ունեցել խորհրդա-ռումինական բարեկամության ամրապնդման մեջ։ Աշխատել է որպես Ռումինիայի Կոմկուսի գլխավոր քարտուղար (1955-1965), Ռումինիայի Ժողովրդական հանրապետության պետական խորհրդի նախագահ (1961-1965)։
Մահացել է 1965 թվականին, թոքերի քաղցկեղից։ Գլխավոր քարտուղարի պաշտոնում Գեորգիու-Դեժին փոխարինելու եկավ նրա երբեմնի «աշակերտ» Նիկոլաե Չաուշեսկուն։


== Ծանոթագրություններ ==
Լեհոլա

Լեհոլա (էստ․՝ Lehola), գյուղ Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղում բնակվում էր 445 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թասիկ

Անվան այլ կիրառումների համար տե՛ս՝ Թասիկ (այլ կիրառումներ)Թասիկ (նախկին անվանումը՝ Թազագյուղ),
գյուղ Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից մոտ 8 կմ հարավ-արևմուտք, ծովի մակարդակից 1700-1760 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 113 կմ։
Նախկինում Ղուշչի-Թազաքենդ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ Վերանվանվել է Թասիկ 1968 թ. հուլիսի 3-ին։ 1995 թվականից մտնում է ՀՀ Սյունիքի մարզի մեջ։


== Բնակչություն ==
Ըստ ՀՀ 2011 թ. մարդահամարի արդյունքների` Թասիկի մշտական բնակչությունը կազմել է 221, առկա բնակչությունը` 199 մարդ։ Գյուղում բնակվել են և շարունակում են բնակվել հայեր։ Թասիկի բնակչության փոփոխությունը ժամանակի ընթացքում` ստորև.


== Պատմություն ==
Ըստ պատմական տեղեկությունների գյուղի բնակչության բացարձակ մեծամասնությունը գաղթել է 1828 թ. Իրանի Ատրպատականի նահանգի Սարաբի խանության Գարմալի շրջանի (ներկայումս Թավրիզի Սարաբի գավառի Աբարղան շրջան) Կուշչի հայաբնակ գյուղից։ Ընդհանուր թվով շուրջ 700 հոգի՝ 154 ընտանիք, այդ թվում նույն շրջանի Ուզումչի, Կարագովշան(Ղարաքովշահ), Հասանաբադ գյուղերից 1828 թ. սկզբից Պարսկաստանից անցել են Ղարաբաղ, այնուհետև Սիսիանի տարածաշրջան։ Ճանապարհին Պարսկաստանի Կալեյբարի գավառում տեղի մուսուլման բնակչության կողմից ենթարկվել են հարձակումների և թալանի։   Բնակչության մի փոքր հատվածը Թասիկ է տեղափոխվել հարևան Հացավան գյուղից և այլ վայրերից։
Գյուղից հարավ գտնվում են միջնադարում կառուցված Թանահատի վանքը, Դիքբաշ կոչվող սրբատեղին, ավերակ գյուղատեղիներ։


== Հայտնի մարդիկ ==
Անուշավան Վարդանյան, հայ դրամատուրգ, ԽՍՀՄ գրողների միության անդամ


== Տես նաև ==
Թասիկի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==


== Արտաքին հղումներ ==
Էջը Սյունիքի մարզպետարանի կայքում Archived 2012-04-16 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2012-05-04 at the Wayback Machine.
Զայչիկի (գյուղ, Վոլոչիսկի շրջան)

Զայչիկի (ուկրաիներեն՝ Зайчики), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Զայչիկի գյուղում բնակվում էր 223 մարդ։ Բնակավայրը զբաղեցնում է 1,22 կմ² տարածք։ Բնակչության խտությունը կազմում էր 182,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բասովկա (գյուղ, Սումիի շրջան)

Անվան այլ կիրառումների համար տե՛ս՝ ԲասովկաԲասովկա (ուկրաիներեն՝ Басівка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Բասովկա գյուղում բնակվում էր 647 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կեչուա (ազգ)

Անվան այլ կիրառումների համար տե՛ս՝ Կեչուա (այլ կիրառումներ)Կեչուա (կիչուա, կեշուա) (կեչուա՝ Qhichwa runa), Հարավային Ամերիկայի ժամանակակից հնդկացի ժողովուրդ։ Պերուի, Բոլիվիայի, էկվադորի բնակչության զգալի մասը։ Բնակվում են նաև Արգենտինայի և Չիլիի հյուսիսում։
Ընդհանուր թիվը՝ մոտ 9,6 - 25,2 մլն։ Խոսում են կեչուա լեզվով։ Հիմնականում կաթոլիկներ են, պահպանել են նաև մինչքրիստոնեական հավատալիքների վերապրուկներ։
16-րդ դարի իսպանական նվաճումները, ապա ստրկատիրական ու ֆեոդալական շահագործման զանազան ձևերը նպաստեցին կեչուաների ցեղային միջնորմների վերացմանը, էթնիկական միաձուլմանը, ազատագրական շարժման վերելքին և ազգային միասնական լեզվի ձևավորմանը։
19-րդ դարի առաջին քառորդում, ներառնելով բազմաթիվ էթնիկական խմբեր, ձևավորվեց կեչուա ազգությունը։
Կեչուաները զբաղվում են գյուղատնտեսությամբ, մասամբ՝ արհեստներով, աշխատում լեռնային, և տեքստիլ արդյունաբերության մեջ։


== Գրականություն ==
Guardia Mayorga, Cesar A. Diccionario kechwa-castellano, castellano-kechwa. Lima, 1970, p. 11.
Կալկուլյացիա

Կալկուլյացիա (հաշվարկում), արտադրության գործընթացում պատրաստվող արտադրանքի մեկ միավորի կամ շինարարության, նորոգման և այլ աշխատանքների ու ծառայությունների մեկ միավորի վրա կազմակերպության կատարած ծախսումների հաշվարկման և ինքնարժեքի որոշման աշխատանք։
Պարզ է, որ այդպիսի հաշվարկը հնարավոր է կատարել միայն դրամական գնահատմամբ, որովհետև արտադրանքի ինքնարժեքի մեջ մտնում են տարբեր բնույթի ծախսեր(դրամական, նյութական, աշխատանքային)։ Արտադրության գործընթացում արտադրանքի վրա կատարված ծախսումները, որոնք ներառվում են ինքնարժեքի մեջ, բաժանվում են՝ ուղղակի և անուղղակի ծախսումների։
Այն ծախսերը, որոնց կատարման կամ հաշվարկման պահին հնարավոր է որոշել, թե արտադրանքի որ տեսակին են կոնկրետ վերաբերում, համարվում են ուղղակի և միանգամից ներառվում են տվյալ արտադրատեսակի ինքնարժեքի մեջ։ Օրինակ, արտադրանքի թողարկման ժամանակ ծախսված նյութերը, արտադրանքը թողարկող բանվորների աշխատավարձերը և այլն։ Անուղղակի ծախսումներ են համարվում այն բոլոր ծախսումները, որոնց կատարման կամ հաշվարկման պահին հնարավոր չէ որոշել, թե այդ ծախսումների որ մասը որ արտադրատեսակին է վերաբերում։ Այդպիսի ծախսումներ են արտադրական ստորաբաժանումների կառավարչական և սպասարկող անձնակազմի աշխատավարձը, դրանց սոցապ հատկացումները, արտադրական նշանակության հիմնական միջոցների մաշվածությունը, նորոգման և սպասարկման ծախսումները և այլն։
Բոլոր անուղղակի ծախսումները հաշվետու ժամանակաշրջանի ընթացքում հավաքվում են հատուկ այդ նպատակով բացված հաշիվներում, իսկ ժամանակաշրջանի վերջում պայմանական եղանակով բաշխվում են թողարկված արտադրատեսակների միջև և դուրս են գրվում հիմնական արտադրության վրա՝ միացնելով ուղղակի ծախսումներին։ Բոլոր ուղղակի և անուղղակի ծախսումները գումարելով՝ ստացվում է թողարկված արտադրանքի ինքնարժեքը։ Անուղղակի արտադրական ծախսումների բաշխումը կատարվում է ըստ ուղղակի ծախսումների, ըստ ուղղակի նյութական ծախսումների, ըստ ուղղակի աշխատանքային ծախսումների և այլն։ Բաշխման եղանակի ընտրությունը կախված է կազմակերպության նյութատարության, աշխատատարության մակարդակներից և այլն։
Անուղղակի ծախսումների բաշխման գործակիցը որոշելու համար անուղղակի ծախսումների գումարը բաժանում ենք ուղղակի աշխատանքային ծախսումների հանրագումարի վրա։ Սրանից հետո յուրաքանչյուր արտադրատեսակի պատրաստման համար կատարված ուղղակի աշխատանքային ծախսումների գումարը բազմապատկում են անուղղակի ծախսումերի բաշխման գործակցով։
(9404) 1994 UQ11

(9404) 1994 UQ11, աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 26-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,744725 ա. մ., առավելագույնը մոտենում է 2,4885 ա. մ. հեռավորության վրա և հեռանում 3,0009 ա. մ.։ Արեգակի շուրջ մեկ ամբողջական պտույտ է կատարում 1660,91 երկրային օրվա ընթացքում, իր ուղեծրով շարժվելով միջինում 0,216748 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9404) 1994 UQ11 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիսթմեյսթեր (հեռուստասերիալ)

Լիսթմեյսթեր (հանգըլ՝ 페이지 터너, 2016 թվականին թողարկված հարավկորեական դրամատիկական հեռուստասերիալ, որը բաղկացած է երեք սերիաներից։ Գլխավոր դերերում նկարահանվել են Կիմ Սո Հյոնը, Ջի Սուն և Շին Ջե Հան։


== Սյուժե ==
Յուն Յու Սըլը (Կիմ Սո Հյոն), խոստումնալից դաշնակահարուհի է, ով սովորում է արվեստի դպրոցում և հաղթում է մի շարք երաժշտական մրցույթներում։ Նրա մայրը, ում երազանքն է եղել դառնալ դաշնակահարուհի, անընդհատ հոգ է տանում նրա մասին։ Դժբախտ պատահարից հետո Յու Սըլը այլևս չի կարող դաշնամուր նվագել, քանի որ կորցնում է տեսողությունը։ Բայց վերադառնալ կյանքին նրան օգնում են նրա հակառակորդ Սո Ջին Մոկը (Շին Ջե Հա) և նոր ձեռք բերած ընկերը (Ջի Սու)։


== Դերերում ==
Կիմ Սո Հյոն- Յուն Յու Սըլ
Ջի Սու- Չոն Չհա Սիկ
Շին Ջե Հա- Սո Ջին Մոկ
Յե Ջի Վոն- Յու Սիլի մայրը


== Վարկանիշներ ==


=== Բացատրություն ===
Լիսթմեյսթեր նշանակում է դաշնակահարների նոտաների գիրքը թերթող մարդ։


== Ծանոթագրություններ ==


== Աղբյուրներ ==
[1]
[2]
Օվրաժնի (Կաշարսկի շրջան)

Օվրաժնի (ռուս.՝ Овражный), ավան Ռուսաստանի Ռոստովի մարզի Կաշարսկի շրջանում։ Մտնում է Ինդուստրիալնի գյուղական համայնքի կազմի մեջ։
Ջորջ Ֆրիդման

Ջորջ Ֆրիդման (անգլ.՝ George Friedman, հունգ.՝ Friedman György, փետրվարի 1, 1949(1949-02-01), Բուդապեշտ, Հունգարիայի երկրորդ հանրապետություն) հրեական ծագմամբ ամերիկացի աշխարհաքաղաքական կանխատես և միջազգային հարաբերությունների ռազմավարագետ։ Գլոբալ իրադարձությունները վերլուծող և կանխատեսող Geopolitical Futures առցանց հարթակի հիմնադիր։ Մինչև Geopolitical Futures-ը հիմնադրելը, Ֆրիդմանը 1996-2015 թվականներին հիմնադրել և ղեկավարել է Stratfor ամերիկյան մասնավոր հետախուզա-վերլուծական ընկերությունը։


== Կենսագրություն ==
Ծնվել է 1949 թվականի փետրվարի 1-ին։


== Արտաքին հղումներ ==

George Friedman at Geopolitical Futures
New York Times Magazine profile of George Friedman


== Ծանոթագրություններ ==
Սեդա Բալուլյան-Քուչուկյան

Սեդա Տիգրանի Բալուլյան-Քուչուկյան (նաև՝ Դել Գրանդե, 1936, Բեյրութ, Լիբանան), երգչուհի (մեցցո սոպրանո)։


== Կենսագրություն ==
Ավարտել է Լիբանանի արվեստի ակադեմիան (1958), Վենետիկի կոնսերվատորիան, կատարելագործվել Հռոմում (ղեկավար՝ Մ. Գարբոնե)։
1959 թվականին Վենետիկի «Լա Ֆենիչե» օպերային թատրոնում կազմակերպված երաժշտական փառատոնում, որպես մենակատարուհի, երգել է 2 օրատորիայում։ 1960 թվականից Դոննա Ավրորայի (Դոմենիկո Չիմարոզայի «Ջանինի և Բեռնարդոնի») դերերգով հանդես է եկել Վենետիկի, Նեապոլի և այլ քաղաքների օպերային թատրոններում։
Դերերգերից են նաև Ռոզինա (Ջոակինո Ռոսսինիի «Սևիլյան սափրիչ»), Կարմեն (Ժորժ Բիզեի «Կարմեն), Ազուչենա, Էբոլի, Ամներիս (Ջուզեպպե Վերդիի «Տրուբադուր», «Դոն Կարլոս», «Աիդա»), Ադալջիզա, Լիզա (Վինչենցո Բելլինիի «Նորմա», «Սոմնամբուլա»)։ Համերգներով (իտալացի կոմպոզիտորների, նաև հայկական երգեր, օպերային արիաներ) շրջագայել է նաև Բեյրութում, Դամասկոսում, Հալեպում և Թեհրանում։
1991 թվականին բարեգործական առաքելությամբ այցելել է Հայաստան։
Ռեյհան Թոփչիբաշովա

Ռեյհան Իբրահիմ ղիզի Թոփչիբաշովա (ադրբ.՝ Reyhan İbrahim qızı Topçubaşova, դեկտեմբերի 15, 1905(1905-12-15), Ղուբա, Բաքվի նահանգ, Ռուսական կայսրություն - մարտի 5, 1970(1970-03-05), Բաքու, Ադրբեջանական ԽՍՀ, ԽՍՀՄ), Ադրբեջանի առաջին կին նկարիչը, Ադրբեջանական ԽՍՀ արվեստի վաստակավոր գործիչ (1943);


== Կենսագրություն ==
Ռեյհան Թոփչիբաշովան ծնվել է 1905 թվականի դեկտեմբերի 15-ին Ղուբայում։ 1931-1935 թվականներին սովորել է Ադրբեջանի ՆկարչությաՆ պետական քոլեջում։ 1941-1945 թվականներին եղել է Ադրբեջանի նկարիչների միության նախագահի տեղակալի պաշտոնում։ 1943 թվականից Ադրբեջանական ԽՍՀ արվեստի վաստակավոր գործիչ էր։ 1923 թվականին նա ամուսնացավ բժիշկ Մուստաֆա բեկ Թոփչուբաշովի հետ։
Ռեյհան խանումը բժիշկ Իբրահիմ Թոփչուբաշովի մայրն է։ Ռեյհան Թոփչիբաշովան մահացավ 1970 թվականի մարտի 5-ին Բաքվում։
Նրա աշխատանքները ցուցադրվել են ազգային ցուցահանդեսներում 1936 թվականից։ Նա աշխատել է դիմանկարային, կենցաղային, լանդշաֆտային ժանրերում, ինչպես նաև նկրել է նատյուրմորտներ։ Նրա աշխատանքների առանձին ցուցահանդեսներ ցուցադրվել են աշխարհի մի շարք երկրներում։ Կարևոր ցուցահանդեսներ. «Միրզա Էլեքպեր Սաբիրի դիմապատկեր», «Գամեր Ալմասզադեի դիմապատկեր», «Հին շուկա», «Հարսանիք», «Փողոց», «Կույսի աշտարակ», «Ծով», «Մարդաքանի տեսակետը»;


== Աղբյուրներ ==
Популярная художественная энциклопедия под ред. Полевого В. М.; М.: Издательство «Советская энциклопедия», 1986.


== Ծանոթագրություններ ==
Մովսես Տեր-Գրիգորյան

Մովսես Տեր-Գրիգորյան(ց) (անհայտ - 1850, Թիֆլիս, Կովկասի փոխարքայություն, Ռուսական կայսրություն), հայազգի պետական, հասարակական գործիչ, Թիֆլիսի քաղաքագլուխ, հրատարակիչ։
Մ.Տեր-Գրիգորյանի կենսագրական քիչ տեղեկություններ են հայտնի։ 1845-1846 թվականներին եղել է Թիֆլիսի քաղաքագլուխ։ Նրա պաշտոնավարման ընթացքում՝ 1845 թվականի սեպտեմբերի 20-ին բացվել է Թիֆլիսի ռուսական առաջին թատրոնը, որը ներկայումս գործում է «Թբիլիսիի օպերայի և բալետի թատրոն» անունով։ 1846 թվականի մարտին բացվում է ձիարշավարանը, իսկ սեպտեմբերի 3-ից սկսում է գործել դպրոցը։ 1846 թվականին արքունի թատրոնի կառուցման վերաբերյալ պատրաստված փաստաթղթի տակ, ի թիվս ճարտարապետ Սկուդիերիի, Բելոյի, աշխատանքների ղեկավար ինժեներ-գնդապետ Սոնինի, ստորագրել է նաև Մ. Տեր-Գրիգորյանը։ 1846 թվականից հայերեն և ռուսերեն լեզուներով սկսում է հրատարակվել «Կովկաս» թերթը։ Նույն թվականի մայիսի 5-ին Կանացի բարեգործական ընկերության կողմից բացվում է Սուրբ Նինայի անվան ուսումնական հաստատությունը, իսկ սեպտեմբերի 3-ին հիմնադրվում է Կովկասյան Հողաչափական դպրոցը։
Քաղաքագլխի պաշտոնից հեռանալուց հետո Մ. Տեր-Գրիգորյանի հիմնական գործունեության առարկան եղել է «Միքայելյան» կամրջի շինարարությունը։ 1848 թվականի հունվարի 17-ին Կովկասի փոխարքա Մ. Վորոնցովի համաձայնությամբ Մ. Տեր-Գրիգորյանը Իվան Խուբովի և պարսկահպատակ ուստա Մեհթի-Աղա-Հյուսեին օղլու հետ՝ որպես կապալառու, պայմանագրով ստանձնում է կամրջի շինարարությունը։ Գործերի ընթացքը այնպես է դասավորվում, որ արդեն 1849 թվականին շինարարության պատասխանատվությունը ամբողջությամբ փոխանցվում է Մ. Տեր-Գրիգորյանին։
1850 թվականին Մ. Տեր-Գրիգորյանը վախճանվում է։ Թաղված է եղել Թբիլիսիի նախկին հայկական Բեթղեհեմի Սուրբ Աստվածածին եկեղեցու արևմտյան մուտքի առջև՝ Տեր-Գրիգորյանցների տոհմական գերեզմանոցում։ 1980-ական թվականների վերջերին Բեթղեհեմի Սուրբ Աստվածածին եկեղեցու վրացականացման ժամանակ Մ.Տեր-Գրիգորյանի գերեզմանը ոչնչացվել է։


== Պատկերասրահ ==

		
		
		


== Ծանոթագրություններ ==
(8602) Օյդիկնեմուս

(8602) Օյդիկնեմուս (անգլ.՝ Oedicnemus), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,400373 ա. մ., առավելագույնը մոտենում է 2,0851 ա. մ. հեռավորության վրա և հեռանում 2,7156 ա. մ.։ Արեգակի շուրջ մեկ ամբողջական պտույտ է կատարում 1358,37 երկրային օրվա ընթացքում, իր ուղեծրով շարժվելով միջինում 0,265024 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8602) Օյդիկնեմուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարգալըղ Ներքին

Կարգալըղ Ներքին, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Արածանիի ձախ ափին, Այնթապ ավանից 20 կմ հարավ-արևմուտք, Կարգալըղ Վերին գյուղից հարավ։
Ըստ ոմանց բնակավայրը նույն Մեծ Հայքի Այրարատ աշխարհի Ծաղկոտն գավառի Անգղ բերդն է։


== Բնակչություն ==
1909 թվականին ուներ 65 տուն հայ և քուրդ բնակիչ։


== Պատմամշակութային կառույցներ ==
Կարգալըղ Ներքինն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բյուզանդ Կոջամանյան

Բյուզանդ Մկրտչի Կոջամանյան (դեկտեմբերի 31, 1909(1909-12-31), Տրապիզոն, Օսմանյան կայսրություն - նոյեմբերի 16, 1993(1993-11-16), Լոս Անջելես, Կալիֆոռնիա, ԱՄՆ), հայ նկարիչ։


== Կենսագրություն ==
Մեծ եղեռնի ժամանակ կորցրել է ծնողներին, հաստատվել Աթենքում։ 1927 թվականից ապրել է Կահիրեում, սովորել Լեոնարդո դա Վինչիի անվան գեղարվեստի դպրոցում, 1930-1935 թթ.՝ Հռոմի գեղարվեստի ակադեմիայում։ Կոջամանյանի դիմանկարների, բնանկարների մեջ գերակշռողը մայրության թեման է։ Կոջամանյանի մարդկայնությամբ տոգորված աշխատանքները մանկության տխուր հուշերի վերամարմնավորումներ են։ Անհատական ցուցահանդեսներ է ունեցել Կահիրեում. «Մայրը և երեխաները» (մասնավոր հավաքածու, Կահիրե), նաև Բեյրութում, Վաշինգտոնում, Լոս Անջելեսում, Նյու Յորքում, մասնակցել Վենետիկի Բիենալեին (1952)։ 1972 թվականից բնակվում է ԱՄՆ-ում։ Աշխատանքներից գտնվում են Հայաստանի ազգային պատկերասրահում («Կնոջ դիմանկար» (1945), «Բնանկար» (1948), «Մայրը երեխաների հետ» (1959))։


== Մատենագրություն ==
Վ. Թութունճյան, Բյուզանդ Կոջամանյանը և իր նկարները։ «Այգ», 1959, 9 դեկտեմբերի։
Onnig Avedissian, Peintres et sculpteurs Armeniens. Le Caire, 1959.


== Ծանոթագրություններ ==
Արմեն Առուստամյան . « Մայրության , Անմեղության , Կարոտախտի երգեր » ( 2020 թ .) :
Ստոլիպինո (գյուղ, Բալտայսկի շրջան)

Անվան այլ կիրառումների համար տե՛ս՝ ՍտոլիպինոՍտոլիպինո (ռուս.՝ Столыпино), գյուղ Ռուսաստանի Սարատովի մարզի Բալտայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիմարովսկի գյուղական խորհուրդ (Գադյաչսկի շրջան)

Ռիմարովսկի գյուղական խորհուրդ  (ուկրաիներեն՝ Римарівська сільська рада), Ուկրաինայի Պոլտավայի մարզի Գադյաչսկի շրջանում։
2001 թվականի տվյալներով Ռիմարովսկի գյուղական խորհրդում բնակվում էր 1197 մարդ։ Բնակավայրը զբաղեցնում է 51,18 կմ² տարածք։ Բնակչության խտությունը կազմում էր 23,39 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բաթմանի մարզ

Բաթմանի մարզ (թուրքերեն՝ Batman ili), նահանգ Թուրքիայի Հանրապետության Հարավ-արևելյան Անատոլիա տարածաշրջանում։


== Աշխարհագրություն ==
Բաթմանը արևմուտքում սահմանակից է Դիարբեքիրին, հարավում՝ Մարդինին, արևելքում՝ Սիիրթին և Բիթլիսին, հյուսիում՝ Մուշինին։ Բաթմանի միջով հոսում է Տիգրիս գետը։


== Բնակչություն ==
Ունի 456 734 բնակիչ (2009)։ Բնակչության մեծամասնությունը կազմում են քրդերը։ Ամենամեծ քաղաքը Բաթմանն է (246 հազ. բնակիչ, 2000 թ.)


=== Տնտեսություն ===
Թուրքիայի նավթարդյունաբերական կարևորագույն շրջաններից մեկն է։ Հենց այստեղ է գտնվում նավթավերամշակման գործարանը։


== Վարչական բաժանում ==
Բաժանվում է 6 շրջանների.


== Տես նաև ==
Թուրքիայի վարչական բաժանում
Հարավ-արևելյան Անատոլիա տարածաշրջան
Գառնիկ Բարիլուսյան

Գառնիկ Բարիլուսյան (1900, Ստամբուլ, Օսմանյան կայսրություն - ), հայ դերասան, թատերական գործիչ։


== Կենսագրություն ==
Ծնվել է Կոստանդնուպոլիսւմ։ Բեմական ասպարեզ է մտել 1915 թ., մասնակցելով Մարտիրոս Մնանկյանի և Հասանի թատերախմբերի ներկայացումներին։ Զինադադարից հետո դերասան Հայկազնի հետ Կում-Կափու թաղամասում կազմակերպել է Արևելյան թատրոնը, Մ.Մնակյանի խաղացանկով տվել ներկայացումներ (Ֆ.Շիլլերի «Ավազակներ», «Արշակ Բ», «Վարդանանց պատերազմը», «Օթելլո» և այլն)։
1923 թ. մեկնել է Ֆրանսիա։ 1924 թ. իր շուրջը համախմբելով մի քանի սիրող դերասանների, կազմակերպում է «Կովկասահայ թատերախումբը», բեմադրելով Շիրվանզադեի «Պատվի համար», «Նամուս» պիեսները, «Վարդանանց պատերազմը», «Օթելլո» և այլն։ 1930 թ. դերասան Պզտիկյանի հետ կազմակերպել է «Պանդուխտ» թատերախումբը, որը մոտ տասը տարի, մինչև 1939 թ., գործել է Ֆրանսիայում, բեմադրելով մի շարք պիեսներ։


== Ծանոթագրություններ ==
Սանտա Կրուս դել Կոմերսիո

Սանտա Կրուս դել Կոմերսիո (իսպ.՝  Santa Cruz del Comercio), մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Տարածքը կազմում է 17 կմ2։ Մունիցիպալիտետը գտնվում է Ալխամա շրջանում։Բնակչությունը՝ 597 մարդ (2010 թվականի տվյալներով)։ Պրովինցիան վարչական կենտրոնից գտնվում է 48 կմ հեռավորության վրա։
Ադոլֆո Ալսինա (դեպարտամենտ)

Ադոլֆո Ալսինա (իսպ.՝ Departamento de Adolfo Alsina), դեպարտամենտ Արգենտինայում, Ռիո Նեգրո պրովինցիայի կազմում։ Տարածքը՝ 8813 կմ²։ Բնակչությունը 50701 մարդ։
Վարչական կենտրոնը՝ Վեդման է։


== Աշխարհագրություն ==
Դեպարտամենտը գտնվում է Ռիո Նեգրո պրովինցիայի արևելքում։ Սահմանակից է՝

հյուսիսում՝ Կոնեսա դեպարտամենտին
արևելքում՝ Պատագոնես դեպարտամենտին
արևմուտքում՝ Սան Անտոնիո դեպարտամենտին
հարավում՝ Ատլանտյան օվկիանոսին


== Խոշորագույն բնակավայրեր ==
Կերչյան սկահակներ

Կերչյան սկահակներ (Կերչյան ոճ)՝ Ատտիկայի կարմրապատկեր սկահակագործության վերջին ժամանակարշրջանի սկահակ։ Ճշգրիտ ժամանակը նշելը բավականին բարդ է։ Մոտավորապես նշվում է մ․թ․ա․ 375-ի և 330-20 թթ միջև ընկած ժամանակահատվածը։
Կերչյան սկահակները իրենց անվանումը ստացել են հայտնաբերման տարածքի անունով․ մեծ քանակությամբ սկահակներ հայտնաբերվել են Կերչի տարածքում գտնվող Բոսֆորյան թագավորության քաղաքատեղիների պեղումների ընթացքում։ ներկայումս դրանց մեծ մասը գտնվում են Սանկտ Պետերբուրգում՝ Էրմիտաժում։ Այս ոճի դադարումը ազդարարեց աթենքյան կարմրապատկեր սկահակագործության մայրամուտը։ Առանձին սկահակագործերի նույնականացումը կապված է մեծ դժվարությունների հետ։
Սկահակների ստեղծման սկզբնական ժամանակահատվածում դրանք արտահանվում էին միջերկրածովյան տարածքները, սակայն ավելի ուշ դրանք սկսեցին վաճառել սևծովյան տարածքներում։ Կերչյան ոճով ձևավորվում էին առավել վաճառվող սկահակների տեսակները։ Նկարազարդման հիմնական թեմաներն էին կանանց առօրյա կյանքի դրվագները՝ հովվերգական երանգներով, ինչպես նաև դիոնիստական թեմաներ և Արտեմիսի ու Դեմետրայի թեմաներ։ Շատ նկարազարդումներ արված էին մարզական մոտիվներով և պատկերում էին ըմբշամարտ։ Պատկերները արվում էին էլեգանտ և հաճախ շատ զարդարված էին։ Դետալները և դեկորացիաները կարևոր դեր էին կատարում։ Սպիտակը, դեղինը և կարմիրը կատարում էին լրացուցիչ (օգնող) գույների գործառույթ։


== Հղումներ ==
Вдовиченко И. И., Турова Н. П. Античные расписные вазы из собрания Ялтинского историко-литературного музея // Боспорские исследования. Вып. XIV. Симферополь; Керчь, 2006. 224 с.
Ягги О., Лазенкова Л. Аттические краснофигурные вазы IV в. до н. э.: из собр. Керч. ист.-культур. заповедника. Киев: Мистецтво, 2012. 344 с.
Васько Д. С. Понятие «Керченский стиль» как терминологическая проблема в изучении античной вазописи // Архитектон: известия вузов. 2015. № 2 (50).
Васько Д. С. Мастер Афины 1472: новые атрибуции // Актуальные проблемы теории и истории искусства: сб. науч. статей. Вып. 6. / Под ред. А. В. Захаровой, С. В. Мальцевой, Е. Ю. Станюкович-Денисовой. СПб.: НП-Принт, 2016. С. 31-41.
Васько Д. С. Мастер Тишины: новое «имя» в истории вазописи керченского стиля // Актуальные проблемы теории и истории искусства: сб. науч. статей. Вып. 7. / Под ред. С. В. Мальцевой, Е. Ю. Станюкович-Денисовой, А. В. Захаровой. СПб.: Изд-во СПбГУ, 2017. С. 78-88.
Դենիս Բելյաև

Դենիս Ալեքսանդրովիչ Բելյաև (ռուս.՝ Денис Александрович Беляев, դեկտեմբերի 14, 1977(1977-12-14), Կրասնոյարսկ, ՌԽՖՍՀ, ԽՍՀՄ), ռուս նախկին բասկետբոլիստ, կենտրոնական։ Ներկա պահին զբաղեցնում է ռուսական «Ենիսեյ 2» ակումբի գլխավոր մարզչի օգնականի պաշտոնը։ Մարզական կարիերան ավարտել է 2013 թվականին։


== Արտաքին հղումներ ==
Էջը Eurobasket.com կայքում(անգլ.)
Էջը ՌԲՖ պաշտոնական կայքում(չաշխատող հղում)(ռուս.)
Էջը «Ենիսեյ» ակումբի պաշտոնական կայքում(ռուս.)
Ձման

Ձման, գյուղ Արևմտյան Հայաստանում, Բիթլիսի վիլայեթի Հազզո-Խաբլջոզի գավառակում։ Գտնվում էր գավառակի հարավարևելյան մասում։
Եղել է հայաբնակ գյուղ։


== Պատմամշակութային կառույցներ ==
Ձմանն ուներ մի քանի եկեղեցիներ, որոնցի 3-ի անուններն են.
ս. Կիրակոս
ս. Մարհանա
ս.Մանկուս


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վիկինգներ (եթերաշրջան 1)

Անվան այլ կիրառումների համար տե՛ս՝ Վիկինգներ (այլ կիրառումներ)Վիկինգներ, պատմական դրամատիկ հեռուստասերիալ է, որը գրվել և ստեղծվել է Մայքլ Հերստի կողմից։ Շարքը լայնորեն հետևում է վիկինգների լեգենդար առաջնորդ Ռագնար Լոդբրոքի և նրա թիմի սխրանքներին, իսկ ավելի ուշ՝ իր որդիներին։ Առաջին եթերաշրջանի պրեմիերան տեղի է ունեցել 2013 թվականի մարտի 3-ին Կանադայում և ավարտվել է 2013 թվականի ապրիլի 28-ին, որը բաղկացած է 9 սերիաներից։ Այն սկսվում է 793 թվականին՝ վիկինգների դարաշրջանի սկզբից, Լինդիսֆարնի արշավանքով, հետագայում Ռագնարի յարլ դառնալուն և Անգլիայի վրա արշավելու նրա ցանկությանը։


== Դերերում ==


=== Գլխավոր դերեր ===


=== Երկրորդական անձնակազմ ===


== Էպիզոդների ցանկ ==


=== Եթերաշրջան 1 (2013) ===


== Արձագանք ==
Առաջին սեզոնը ստացել է 81 % վարկանիշ Rotten Tomatoes կայքում՝ 6.9 /10 միջին վարկանիշով, կայքի կոնսենսուսն ասում է. «Վիկինգներ»-ը փոխանցում են պատմական արժանապատվությունը առանց բռնության, ռոմանտիկայի և վառ վիզուալ էֆեկտների միջոցով»։ IGN-ն «Վիկինգներ»-ի առաջին մրցաշրջանին 7.0 միջին վարկանիշ է տվել՝ հայտարարելով. «Այն ժամանակ, երբ պատմության պահերը մեզ թվում էին հապճեպ և սակավ, «Վիկինգներ»-ը, միևնույն է, մեզ տվեցին լավ առաջին եթերաշրջան»։


== Ծանոթագրություններ ==
Պոսյոլոկ Իսկատելեյ

Պոսյոլոկ Իսկատելեյ (ռուս.՝ Посёлок Искателей), քաղաքատիպ ավան Ռուսաստանի Նենեցյան ինքնավար օկրուգի Զապոլյարնի շրջանի կազմում։
Բնակչությունը 2012 թվականին գրանցված տվյալներով կազմում էր 6936 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առղամզրե

Առղամզրե, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բերեժնոե (գյուղ, Կոնոտոպի շրջան)

Անվան այլ կիրառումների համար տե՛ս՝ ԲերեժնոեԲերեժնոե (ուկրաիներեն՝ Бережне), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Բերեժնոե գյուղում բնակվում էր 214 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բլանով

Բլանով, լեռ Հայաստանի Սյունիքի մարզում, Զանգեզուրի լեռնաշղթայում, Կապանից մոտ 22֊23 կմ արևելք, Բարգուշատ գետի աջ կողմում, գետափից 4֊5 կմ արևմուտք։ Տեղ֊տեղ անտառածածկ է։ Ունի 970 մետր բարձրություն։


== Ծանոթագրություններ ==
Ֆրանսուազ Բետանկուր-Մայերս

Ֆրանսուազ Բետանկուր-Մայերս (ֆր.՝ Françoise Bettencourt Meyers, հուլիսի 10, 1953(1953-07-10), Նյոյի սյուր Սեն, Սենա, Ֆրանսիա), ֆրանսիացի կին գործարար, 2017 թվականի սեպտեմբերին՝ մոր՝ Լիլիան Բետանկուրի մահից հետո, ստացել է 39,5 միլիարդ դոլարի չափով Ժառանգություն (եկամուտների թվում է նաև «L’Oréal» ընկերության բաժնետոմսերի 33 տոկոսը:
2019 թվականի մարտին նրա կարողությունը գնահատվել է 49,3 միլիարդ դոլար, նա դարձել է մոլորակի ամենահարուստ կինը և Երկրի ամենահարուստ մարդկանց վարկանիշում զբաղեցրել 20-րդ հորիզոնականը:


== Կենսագրություն ==
Ֆրանսուազը ծնվել է 1953 թվականի հուլիսի 10-ին, Ֆրանսիայի Նյոյի սյուր Սեն քաղաքում: Նա Անդրե և Լիլիան Բետանկուրների միակ երեխան է: Սովորել է կաթոլիկ դպրոցում: Հրեաների և քրիստոնյաների միջազգային հարաբերությունների և հունական դիցաբանության ուսումնասիրության համար ստացել է գիտական աստիճան։ Նաև Աստվածաշնչի՝ հինգ հատորից բաղկացած հետազոտությունների հեղինակ է:
«Բետանկուր-Շուլլերի հիմնադրամի» հիմնադիրներից մեկն է: Կազմակերպությունն անվանվել է նրա պապի՝ «L’Oréal» ընկերության հիմնադիր Էժեն Շուլլերի պատվին: Ամեն տարի կազմակերպությունը տաղանդավոր երիտասարդ գիտնականներին տրամադրում է դրամաշնորհներ։ Կազմակերպության տարեկան բյուջեն 250 միլիոն եվրո է, որից 55 տոկոսը գիտական հետազոտությունների և կրթական ծրագրերի համար է, 33 տոկոսը բաժին է ընկնում մարդասիրական և սոցիալական ոլորտին, իսկ 12 տոկոսը ստանում են մշակույթի և արվեստի ոլորտի նախագծերը:
2008 թվականին Ֆրանսուազը դիմում է ներկայացրել ոստիկանություն այն բանից հետո, երբ մայրը 1,3 միլիարդ դոլար և տարբեր եկամուտներ է փոխանցել իր սիրեկանին՝ լուսանկարիչ Ֆրանսուա Մարի Բանյեին: Ֆրանսուազը Բանյեին մեղադրել է ֆիզիկական կամ հոգեբանական թուլությունն անձնական շահի նպատակներով շահագործելու համար։ Դատն ավարտվել է 2011 թվականին: Լիլիանն Ալցհայմերի հիվանդության պատճառով հաշմանդամ է ճանաչվել: Նրա խնամակալներ նշանակվել են որդին և դուստրը՝ Ֆրանսուազան:


== Մատենագիտություն ==
The Greek gods. Genealogy (Les Dieux grecs. Généalogies), Paris, éd.
A look at the Bible (Regard sur la Bible), 5 vol., Introduction by Alain Decaux, Published, November 2008, awarded the prix des Lauriers Verts (section « Spirituality ») in 2009:
Words and expressions originating in the Bible
From one Testament to the other, Judaism and Catholicism
Family Tree of Adam Eve, and the Tribes of Israel
Animals, Plants, Measures, money, and numbers in the Bible
Genealogic section


== Ծանոթագրություններ ==
Ձողաձուկազգիներ

Ձողաձուկազգիներ (լատ.՝ Gadidae), ձկների ընտանիք։ Մանր, միջին և խոշոր չափերի ձկներ են։ Մեջքի լողակները 2-3-ն են, պոչայինը՝ 1-2: Հայտնի է 21 սեռ, 53 տեսակ։ Մեծ մասը (39 տեսակ) տարածված են Ատլանտյան օվկիանոսի բարեխառն ջրերում։ Հիմնականում վտառային, մերձհատակային, համեմատաբար ծանծաղուտային ձկներ են։ Սնվում են պլանկտոնով, բենթոսով և նեկտոնով։ խոշոր տեսակները (ձողաձուկ) գիշատիչ են և ամենակեր։ Որոշ ձողաձկներ սնման և ձվադրման համար միգրացիա են կատարում (մինչև մի քանի հզ. կմ), առանձին տեսակներ կուտակումներ են առաջացնում։ Ձվադրում են հիմնականում ձմռանը և գարնան սկզբին, դնում մի քանի հզ-ից մինչև 60 միլիոն ձկնկիթ։ Ունեն արդյունագործական խոշոր նշանակություն, միսը ճարպոտ չէ (մինչև 1% ճարպ)։ ճարպը կուտակվում է լյարդում և հարուստ է A ու Վիտամին Dերով։
Պոլյախովո

Պոլյախովո (ուկրաիներեն՝ Поляхова), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Պոլյախովո գյուղում բնակվում էր 1 118 մարդ։ Բնակավայրը զբաղեցնում է 3131 կմ² տարածք։ Բնակչության խտությունը կազմում էր 357,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շրուբկով

Շրուբկով (ուկրաիներեն՝ Шрубків), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Շրուբկով գյուղում բնակվում էր 655 մարդ։ Բնակավայրը զբաղեցնում է 3189 կմ² տարածք։ Բնակչության խտությունը կազմում էր 205,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալտու Մեդիու Կանինդեի գավառ

Ալտու Մեդիու Կանինդեի գավառ (պորտ.՝ Microrregião do Alto Médio Canindé), գավառ Բրազիլիայի Պիաուի նահանգում։ Մտնում է Պիաուի նահանգի հարավարևելյան մարզի մեջ։ Բնակչությունը կազմում է 252 970 մարդ՝ 2006 թվականի տվյալներով։ Զբաղեցնում է 31 239,813 կմ² տարածք։ Բնակչության խտությունը՝ 8,1 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 482 695 529,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 946,62 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,577


== Գավառի կազմ ==
Գավառի կազմի մեջ են մտնում հետևյալ համայնքները.

Ակաուան
Բելա Վիստա դու Պիաուի
Բելեն դու Պիաուի
Բետանիյա դու Պիաուի
Կալդեյրան Գրանիդի դու Պիաուի
Կամպինաս դու Պիաուի
Ժուան Կոստա
Ժայկոս
Ժակոբինա դու Պիաուի
Պաիս Լանդին
Պատուս դու Պիաուի
Նովա Սանտա Ռիտա
Պադրի Մարկուս
Սան Ժուան դու Պիաուի
Սան Ֆրանսիսկու դի Ասիս դու Պիաուի
Վերա Մենդիս
Վիլա Նովա դու Պիաուի
Վոլֆ-Ռայեի աստղեր

Վոլֆ-Ռայեի աստղեր, վաղ սպեկտրային դասի աստղեր, որոնց սպեկտրներում դիտվում են լայն պայծառ գծեր։ Վոլֆ-Ռայեի աստղեր կոչվել են ֆրանսիական աստղագետներ Շարլ Վոլֆի (Ch․ Wolf) և Ժորժ Ռայեի (G․ Rayet) անուններով։ Վոլֆ-Ռայեի աստղերն ունեն մեծ զանգված (М~10М․՝ արեգակնային զանգված), բարձր լուսատվություն (L~4000L․) և ձգված մթնոլորտ։ Դրանց էֆեկտիվ ջերմաստիճանը գերազանցում է 50000 К։ Ենթադրում են, որ պայծառ գծերը ծնվում են այս տիպի աստղերի շուրջը գտնվող լայնացող գազային թաղանթներում՝ Դոպլերի էֆեկտի հետևանքով։ Այս դեպքում աստղի սպեկտրում դիտվող պայծառ շերտերի կիսալայնությունը որոշվում է թաղանթի լայնացման (նյութի արտահոսքի) արագությամբ, որը կազմում է շուրջ 1000 կմ/վրկ։ Այդ արագության և պայծառ գծերի ինտենսիվության հիման վրա հաշված աստղի զանգվածի կորուստը կազմում է 10−5—10−6 արեգակնային զանգված մեկ տարում։ Աստղից նյութի արտահոսքը չի կարող երկար շարունակվել, որից էլ բխում է Վոլֆ–Ռայեի աստղերի երիտասարդ լինելը (տարիքը չի անցնում 107 տարուց)։ Այդ մասին է վկայում նաև այն փաստը, որ Վոլֆ-Ռայեի աստղերը դիտվում են աստղասփյուռներում։ Վիճակագրական ուսումնասիրությունների համաձայն գրեթե բոլոր Վոլֆ-Ռայեի աստղերի կրկնակի աստղեր են, սակայն միշտ չէ, որ բացահայտվում է դրանց կրկնակիությունը։
Վլադիմիր Շչելկալին

Վլադիմիր Շչելկալին (ռուս.՝ Владимир Георгиевич Щелкалин, ապրիլի 22, 1933(1933-04-22), Վորոնեժ, ՌԽՖՍՀ, ԽՍՀՄ - ապրիլի 17, 2004(2004-04-17), Վորոնեժ, Ռուսաստան), խորհրդային և ռուս երգիչ, ռեժիսոր, ՌԽՖՍՀ ժողովրդական արտիստ։


== Կենսագրություն ==
Վլադիմիր Շչելկալինը ծնվել է 1933 թվականի ապրիլի 22-ին, Վորոնեժում։ 1958 թվականին ավարտել է Վորոնեժիերաժշտական ուսումնարանը (Հ. Ն. Սինիցինոյի դասարան)։
1958-2001 թվականներին աշխատել է Վորոնեժի ֆիլհարմոնիայում որպես մենակատար և վոկալիստ։ 1990 թվականներից եղել է ռեժիսոր։ Նրա երգացանկում էին ռուս խորհրդային և արտասահմանյան դասական հեղինակաների բոլոր ստեղծագործությունները բասի համար, ինչպես նաև` ռուսական ժողովրդակական երգեր և ռոմանսներ։ Նաև ելույթ է ունեցել «Վորոնեժի աղջիկներ» ռուսական երգի անսամբլում։ Շրջագայել է երկրի շատ քաղաքներով, ինչպես նաև` արտասահմանում (Չեխոսլովակիա, Լեհաստան, Հարավսլավիա, Ավստրիա, Շվեդիա, Իտալիա, Ֆրանսիա, Հնդկաստան, Պակիստան)։
1975 թվականին «Մեղեդի» ընկերությունը թողարկել է ռուսական ժողովրդական երգերի սկավառակ` նրա կատարմամբ։
Մահացել է Վորոնեժում, 2004 թվականի ապրիլի 17-ին։


=== Ընտանիք ===
Կինը` խորեոգրաֆ, Վորոնեժի ժողովրդական երգչախմբի մենակատար
Որդին` Սերգեյ Շչելկալինը, դերասան է


== Պարգևներ և Մրցանակներ ==
Էստրադային արտիստների համառուսակական մրցույթի դիպլոմակիր (1960)
ՌԽՖՍՀ վաստակավոր արտիստ (16.03.1960)
ՌԽՖՍՀ ժողովրդական արտիստ (28.04.1984)


== Ծանոթագրություններ ==


== Արտաքին հղումներ ==
««Имена Воронежа». Владимир Георгиевич Щелкалин»։ Коммуна. Информационный портал Воронежа и Воронежской области։ Արխիվացված է օրիգինալից 2018-07-06-ին։ Վերցված է 2018-07-05 
«Юбилейная дата. Имена Воронежа. Владимир Георгиевич Щелкалин»։ Коммуна. Информационный портал Воронежа и Воронежской области։ Արխիվացված է օրիգինալից 2020-02-03-ին։ Վերցված է 2018-07-05 
«Владимир Георгиевич Щелкалин»։ discogs.com։ Վերցված է 2018-07-05
Վինչենցո Կապրիլե

Վինչենցո Կապրիլե (անգլ.՝ Vincenzo Caprile, հունիսի 24, 1856(1856-06-24), Նեապոլ, Իտալիա - հունիսի 23, 1936(1936-06-23), Նեապոլ, Իտալիա), իտալացի նկարիչ, որը հիմնականում նկարել է ժանրային տեսարաններ և բնապատկերներ` Ամալֆի ափից։


== Կենսագրություն ==
Սովորել է Նեապոլի գեղեցիկ արվեստների դպրոցում` Դոմենիկո Մորելլիի և Գաբրիել Սմարջասիի հետ։ Ֆիլիպո Պալիցիի հետ միացել է Ռեսինայի դպրոցին։ 
Նրա ծովանկարների տեսարանները պատկերում են տարածքի ամենօրյա կյանքը և Պոզիտանոյի, Ամալֆիի, Ռավելլոյի և Սալեռնոյի ծոցի ժայռերը և ծովափերը։ Նրա աշխատնքերնից են Պոզիտանոյի աղջիկը (La Fanciulla di Positano) նկարը Covo dei Saraceni-ի սեփականատիրոջ դիմանկարը։ Նեապոլցի այլ իմրեսիոնիստ նկարիչների հետ, ինչպիսիք են Լուկա Պոստիլիոնեն, Պիետրո Կոպետան, Վինչենցո Վոլպեն, Էդուարդո Մատանիան, Ալտիո Պրատելլան, Ջուզեպպե Ալբերտո Կոկկոն, Ջուզեպպե Կաշիարոն, Ջուզեպպե Կիորալանցան, Գայտանո Էսկոկզտո, Վինչենցո Միլիարոն, Վինչենցո Իրոլին, նա օգնել է ձևավորել Caffè Gambrinus-ի սենյակները Նեապոլում։


== Պատկերասրահ ==

		
		
		
		
		


== Ծանոթագրություններ ==
Բաղրջուկ

Բաղրջուկ (լատ.՝ Hibiscus), բույսերի ցեղ, պատկանում է փիփերթազգիների ընտանիքին։ Միամյա և բազմամյա խոտաբույսեր են և թփեր։
Տեսակներից են՝

Կենաֆ H. cannabinus – Միամյա մշակաբույս է, որը թել է տալիս ցանցերի, պարկերի և լարանի համար,
Բամբակաղբեր փոքր H. trionum - Միամյա մոլախոտ է, աճում է բանջարանոցներում։
Բամիա H. esculentus - Կանաչ տուփիկներն օգտագործում են սննդի մեջ։ Սերմից ստանում են սուրճի սուռոգատ։


== Պատկերասրահ ==


=== Ծաղիկներ ===

		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Գրականություն ==
"Genus: Hibiscus L". Germplasm Resources Information Network. United States Department of Agriculture. 2007-10-05. Retrieved 2010-02-16.
Մագլ

Մագլ (անգլ.՝ muggle), Հարրի Փոթերի մասին գրքերի շարքում մարդ, որը զուրկ է կախարդական ունակություններից և չի ծնվել կախարդների ընտանիքում։ Նրանք տարբերվում են սքվիբներից։ Մագլները մարդիկ են առանց կախարդական ունակությունների, նրանք լինում են մագլածին (երկու ծնողներն էլ մագլ են)։ Մագլածին տերմինը այլ կերպ անվանում են «պղտոր արյուն» (անգլ.՝ mudblood)։ Արյան մաքրության կողմնակիցները հատուկ արհամարհանքով են վերաբերվում մագլածիններին, նրանց նույնիսկ ավելի են արհամարհում, քան մագլներին և վիրավորում են՝ անվանելով «պղտոր արյուններ» (ինչը նման է ռասիզմին և իրական կյանքի այլ տիպի խտրականություններին)։ Բացի այդ, փաստերով ապացուցված է, որ մագլական ծագումը ոչ մի ձևով չի ազդում կախարդական ունակությունների վրա։ Վեպում որոշ հայտնի մագլածիններ՝ Հերմայոնի Գրեյնջերը և Լիլի Փոթերը, ցուցադրում էին փայլուն ունակություններ՝ չնայած իրենց մագլական ծագմանը։ Մագլածին հրաշագործների չափազանց վիրավորական մականունը՝ «պղտոր արյուն» օգտագործում են զտարյուն հրաշագործները, և այն համարվում է ստորացուցիչ։ Մագլները չգիտեն կախարդական աշխարհի մասին, ի տարբերություն կախարդների և վհուկների։
Հեղինակի՝ Ջոան Ռոուլինգի կարծիքով, Հոգվարթսում առաջին կուրսի ուսանողների մեկ քառորդը լինում են մագլածիններ, կան նաև ուսանողներ, որոնց մի ծնողը կախարդ է, մյուսը՝ մագլ։ Նման խառը ամուսնությունների երեխաները կոչվում են կիսարյուններ կամ խառնածիններ։ Ֆիլմում ամենահայտնի խառնածինը Սևերուս Սնեյփն է։ Կախարդ կամ հրաշագործը, որը բոլոր նախնիները եղել են կախարդներ, կոչվում է են զտարյուններ։
Գրքերում մագլները գաղափար չեն ունենում կախարդական աշխարհի մասին։ Եթե ինչ-որ պատճառներով մագլները իմանում են կախարդական աշխարհի մասին, ապա Կախարդանքի նախարարությունը ուղարկում է մարդկանց, որ նրանց հիշողությունը ջնջեն։
Սակայն որոշ մագլներ տեղյակ են կախարդական աշխարհի մասին։ Դրանք են Հոգվարթսում սովորող մագլածին ուսանողների ծնողները, ինչպիսիք են Հերմիայոնի Գրեյնջերի ծնողները, Դուրսլի ընտանիքը (Հարրի Փոթերի միակ մագլ կենդանի հարազատները)։
Ռոուլինգը հայտարարել է, որ ստեղծել է «մագլ» բառը «mug»-ից, անգլերեն տերմին նրանց համար, որոնց հեշտ է խաբել։ Նա հավելել է «le» վերջածանցը, որպեսզի դա ավելի քիչ վիրավորական և ավելի «մեղմ» հնչի։
Ռոուլինգը ներկայացրել է հայց Հարրի Փոթերի մասին գրքերում «մագլ» բառը օգտագործելու համար։


== Ծանոթագրություններ ==


== Արտաքին հղումներ ==
BBC: 'Muggle' goes into Oxford English Dictionary
Muggle Guide: The Muggle Guide to the Harry Potter Wizarding World Archived 2012-11-20 at the Wayback Machine.
I Roomed with a Muggle: Tips for Living with Non-Magical People
Բոդակվյանսկի գյուղական խորհուրդ (Լոխվիցկի շրջան)

Բոդակվյանսկի գյուղական խորհուրդ  (ուկրաիներեն՝ Бодаквянська сільська рада), Ուկրաինայի Պոլտավայի մարզի Լոխվիցկի շրջանում։
2001 թվականի տվյալներով Բոդակվյանսկի գյուղական խորհրդում բնակվում էր 2128 մարդ։ Բնակավայրը զբաղեցնում է 111,50 կմ² տարածք։ Բնակչության խտությունը կազմում էր 19,09 մարդ/կմ²։ Խորհրդում կա 9 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Էշասիեռ

Էշասիեռ (ֆր.՝ Échassières), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էբրեյ կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03108։


== Բնակչություն ==
Համայնքի բնակչությունը 2008 թվականին կազմում էր 394 մարդ։


== Տնտեսություն ==
2007 թվականի տվյալներով 195 աշխատունակ տարիքի մարդկանցից (15-64 տարեկան) 127-ը տնտեսապես ակտիվ էին, 68-ը անգործունակ (ակտիվության ցուցանիշը 65,1 %, 1999 թվականին եղել է՝ 68,9 %)։ 127 աշխատունակ բնակիչներից 103-ը աշխատում էին (59 տղամարդ և 44 կին), անաշխատանք էին 24-ը (12 տղամարդ և 12 կին)։ 68 անգործունակ մարդկանցից 12-ը աշակերտներ կամ ուսանողներ են, 37-ը թոշակառու, 19-ը անաշխատունակ էին այլ պատճառներով։


== Տեսարժան վայրեր ==
Բովուար դղյակ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Էշասիեռ» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-23 
«Էշասիեռ» (ֆրանսերեն)։ cassini.ehess.fr։ Արխիվացված է օրիգինալից 2013-01-12-ին։ Վերցված է 2012-12-31
Օռգմեցա

Օռգմեցա (էստ․՝ Orgmetsa), գյուղ Էստոնիայի Յարվամաա նահանգի Ալբու շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կոզիլյարի

Կոզիլյարի (ռուս.՝ Козыльяры, չուվաշերեն՝ Хӗрлӗҫыр), գյուղ Ռուսաստանի Չուվաշիա հանրապետության Ումարսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էրէնջիկ

Էրէնջիկ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բորիս Բալաբան

Բորիս Ալեքսանդրի Բալաբան (ուկրաիներեն՝ Борис Олександрович Балабан, դեկտեմբերի 23 1905 (հունվարի 5 1906), Խարկով, Ռուսական կայսրություն - մարտի 8, 1959(1959-03-08), Կիև, Ուկրաինական ԽՍՀ, ԽՍՀՄ), թատրոնի ուկրաինացի և խորհրդային դերասան և ռեժիսոր։ Ուկրաինական ԽՍՀ-ի վաստակավոր արտիստ։


== Կենսագրություն ==
1922 թվականին նա որպես դերասան հանդես է եկել Լես Կուրբասի «Բերեզիլ» թատրոնում, աշխատել Կիևում գտնվող նրա ռեժիսորական լաբորատորիայում։ 1926 թվականին թատրոնի հետ տեղափոխվում է Խարկով։ 1925 թվականին նա Մերիմեի «Ժակերիա» ստեղծագործության մեջ խաղացել է Բուֆոնի դերը, իսկ 1927 թվականին` Բոնդարչուկի և Կուբասի «Պրոլոգ» ստեղծագործության մեջ Կուլիկովսկու դերը։ 1931 թվականին նա առաջին անգամ հանդես է եկել որպես թատրոնի ռեժիսոր «Չորս Չեմբեռլեններ» բեմականացման մեջ։ Մինչև 1934 թվականը «Բերեզիլ»-ի ռեժիսորն էր։ Միևնույն ժամանակ Խարկովի երաժշտական կոմեդիայի ակադեմիական թատրոնի գեղարվեստական ղեկավարն էր։ 1933-1934 թվականներին նա այն քչերից էր, որ բացահայտ աջակցել է Կուրբասին` թատրոնի ոչնչացման ժամանակ։ Որոշ ժամանակ նա աշխատել է Լենինգրադում։ 1934-1940 թվականները նա աշխատել է Մոսկվայում, մասնավորապես Փոքր թատրոնում։ Այնուհետև աշխատել է Լվովում։
Ալմաթիում նա նկարահանվել է Սերգեյ Էյզենշտեյնի  «Իվան Ահեղ» ֆիլմի երկրորդ սերիայում (խաղալով Իվան Ահեղի երիտասարդ պալատականի դերը)։ 1944-1947 թվականներին եղել է Կիևի օպերետի թատրոնի գլխավոր ռեժիսորը։ 1949 թվականից ի վեր նա աշխատում էր որպես Իվան Ֆրանկոյի անվան Կիևի դրամատիկական թատրոնի ռեժիսոր։ Թատերական երեկոների և թեմատիկ համերգների կազմակերպիչ էր։


== Բեմադրություններ ==


=== «Բերեզիլ» թատրոնում ===
1931 — «Չորս Չեմբեռլեններ», հավաքական տեքստ 
1932 — «Պլացդարմ» Մ. Իրչան


=== Ֆրանկոյի անվան ուկրաինական դրամատիկական թատրոնում ===
1949 - «Երկրորդ գծից այնկողմ»
1949 - «Պրոֆեսոր Բույկո»
1949 - «Մինչև արևը դուրս գա, ցողն աչքերը կբացի»
1954 - «Պետերբուրգյան աշուն»
1954 - «Գնացքը կարելի է կանգնեցնել»
1955 - «Իվան Ռիբակով»
1956 - «Փիլիսոփայության դոկտոր»
1957 - «Նավակը ճոճվում է»
1958 - «Ուրախություն»
1958 - «Արցունքի դաշտ»


== Ծանոթագրություններ ==


== Արտաքին հղումներ ==
Балабан, Борис Александрович